Luāra (departaments)
Luāra (franču: Loire) ir departaments Francijas centrālajā daļā, viens no astoņiem Ronas-Alpu reģiona departamentiem. Tas tika izveidots 1793. gadā, trīsarpus gadus pēc tam, kad tika izveidoti pirmie 83 Francijas departamenti. Administratīvais centrs ir Sentetjēna. Departamenta nosaukums ir cēlies no caur departamentu plūstošās Luāras upes nosaukuma.